open-index/open-wikipedia-markdown huggingface dataset:
Det universelle rettferdighetens hus

**Det universelle rettferdighetens hus** er Bahai-troens øverste valgte organ. Det ble grunnlagt i 1963 i henhold til Bahá'u'lláh og ’Abdu’l-Bahás instruksjoner, og har sitt sete på Karmelberget i Haifa, Israel.

Det universelle rettferdighetens hus er en lovgivende institusjon med myndighet til å stifte lover i spørsmål som ikke er dekket av de hellige skriftene
.
I tillegg, er beslutning om tidspunkt for innføring av noen lover overlatt til denne institusjonen, ettersom ikke alle Bahá’u’lláhs lover er ment å gjelde umiddelbart. Som bahá’íenes øverste organ, innehar Det universelle rettferdighetens hus også dømmende funksjon.

Dets medlemmer velges hvert femte år av medlemmene av alle Nasjonale Åndelige Råd. Medlemmer kan velges blant alle mannlige bahá’íer. Antallet medlemmer er i dag ni.

## Historie
Den 4. november 1957 døde *troens beskytter*, Shoghi Effendi, i London av et hjerteinfarkt. Etter de betingelser nedskrevet i `Abdu'l-Bahás vilje og testamente, kunne ingen ny beskytter utpekes, og ledelsen ble midlertidig overtatt av de syvogtyve *Sakens Hender*, som var utnevnt av Shoghi Effendi til å være troens fremste funksjonærer. Disse tjenestegjorde som Bahai-samfunnets øverste ledelse inntil 1963, da Det universelle rettferdighetens hus kunne opprettes etter foreskrevne bestemmelser i både Bahá'u'lláhs og `Abdu'l-Bahás skrifter.

## Valget
Den 21. april 1963, på hundreårsdagen etter Bahá'u'lláhs forkynnelse, ble 9 medlemmer valgt (av 300 delegater som representerte 56 land) til det første Universelle Rettferdighetens Hus, i Haifa i Israel. Direkte etter opprettelsen, ble det holdt en jubileums- og verdenskongress i London, der over seks tusen troende og deltagere fra hele verden deltok.

## Ledelse
Alt som ikke tydelig finnes foreskrevet i Kitáb-i-Aqdas må henvises til Det universelle rettferdighetens hus. Det beslutter om alle nye forordninger og forskrifter som ikke finnes i den hellige boken. Medlemskapet til Det universelle rettferdighetens hus er bestemt av Bahá'u'lláh til å være ni menn, og de blir valgt hvert femte år av medlemmene i alle nasjonale åndelige Bahai-råd ved et internasjonalt konvent.

## Medlemmer
De nåværende medlemmene ble valgt 30. april 2008 for en femårsperiode. Tall i parentes angir når de ble valgt for første gang.

* Peter Jamel Khan (1987)
* Hooper Cameron Dunbar (1988)
* Farzam Arbab (1993)
* Kiser Barnes (2000)
* Firaydoun Javaheri (2003)
* Paul Lample (2005)
* Payman Mohajer (2005)
* Gustavo Correa (2008)
* Shahriar Razavi (2008)

## Referanser


## Eksterne lenker
* www.bahai.org – nettsted som presenterer Det universelle rettferdighetens hus, dets konstitusjon, valgprosedyre og budskap.
Slaget ved Tannenberg

Det har funnet sted to berømte slag i Tannenberg i Øst-Preussen (nåværende Stębark i Polen):

*Slaget ved Tannenberg (1410)
*Slaget ved Tannenberg (1914)
Den europeiske sentralbank

**Den europeiske sentralbank** (**ESB**) er en av EUs institusjoner. Den har siden 1998 vært sentralbank for medlemmene av Den økonomiske og monetære union. ESB danner sammen med samtlige av  EU-landenes nasjonale sentralbanker, Det europeiske system av sentralbanker (ESSB). ESSB har som hovedmålsetting å bevare prisstabilitet innen euroområdet, samt bidra til høy sysselsetting og en økonomisk vekst som ikke bidrar til økt inflasjon.

Forhandlingene om EU-traktaten (Maastricht-traktaten fra 1992), startet i 1988 og omfattet etablering av ØMU og Den europeiske sentralbank. Ved revisjonen av EU-traktaten gjennom Lisboa-traktaten, ble Den europeiske sentralbank gitt rang som en av unionens institusjoner.

Bankens oppgaver er definert i EU-traktaten (konsolidert) Artikkel 13. De viktigste gjøremål fremgår av Traktaten om Den europeiske unions virkemåte Artikkel 282 og følgende. Bankens vedtekter er inntatt i traktaten som protokoll nr 4.

I november 2014 ble ESB ansvarlig for tilsynet av store («systemrelevante») banker i Europa, under ordningen Den felles tilsynsmekanisme (SSM). Det dreier seg om banker med aktiva for mer enn 30 milliarder euro, eller som utgjør minst 20 % av hjemlandets BNP.

Banken har i samsvar med EU-traktaten hovedkontor i Frankfurt am Main. Hovedkvarteret var tidligere i Kaiserstrasse ved Willy-Brandt-Platz i Frankfurt-Innenstadt, men nybygget ved Großmarkthalle i Frankfurt-Ostend ble ferdigstilt i 2014, og åpnet offisielt i mars 2015.

Arkitekten Albert Speer (1934–2017) medvirket til planer for bankens bygninger i Frankfurt.

## Presidenter

Presidenten for Den europeiske sentralbank blir valgt for en periode på åtte år, uten mulighet for gjenvalg.

## Galleri

Fil:Frankfurt EZB.Nordwest-2.20141228.jpg|Den europeiske sentralbanks hovedsete øst i Frankfurt.
Fil:Euro Tower Frankfurt am Main-i.jpg|Sentralbankens gamle lokaler i Frankfurt.
Fil:Euro-Symbol von Ottmar Hörl, vor dem Gebäude der EZB in Frankfurt am Main.jpg|Eurosymbol av Ottmar Hörl.


## Se også
* Liste over verdens sentralbanker
* Det europeiske råd for systemrisiko

## Fotnoter

## Referanser


## Eksterne lenker
*
Qaqortoq

**Qaqortoq**  (dansk **Julianehåb**) er Sørgrønlands største by, tilhørende Kujalleq kommune, inntil 2008 daværende Qaqortoq kommune. Navnet Qaqortoq betyr «Det hvite» fordi Hvalsey kirke som den eneste norrøne bygningen på Grønland  var hvittet med kalk.

Byen ble etablert som en handelsplass av den norske handelsmannen Anders Olsen i 1775. 

Qaqortoq har 3&nbsp;089 innbyggere (2016), og er dermed Grønlands femte største by.

## Kultur
I Qaqortoq ligger Grønlands eldste fontene fra 1928, plassert i byens gamle sentrum. I sentrum av byen ligger også Qaqortoq Museum i byens eldste bygning. Denne bygningen er fredet. 

Byen har et stort bibliotek i et iøynefallende gult hus med grønt tak. Biblioteket heter «Det gule bibliotek». Her kan innbyggerne låne både bøker, blader og cd-er, samt bruke bibliotekets pc-er til internettbruk. 

Rundt 50 forskjellige skulpturer er plassert rundt i byen. Dette kunstprosjektet kalles «Sten og menneske», og ble startet i 1993 av den lokale kunstneren Aka Høegh. Skulpturenes tema er å få fram menneskeansikter i stein, og nesten hvert år kommer ulike kunstnere fra Grønland, Island, Danmark, Norge, Sverige og Finland for å lage nye skulpturer. 

Litt utenfor byen ligger ruinen av Hvalsey kirke, en av regionens viktigste ruiner. Denne ligger innerst i fjorden, ved Qaqortukulooq (Hvalsey), og fra Qaqortoq tar det ca. 20 minutter med båt, eller 8 timer til fots. Qaqortoq kommune arbeider også med å få denne kirkeruinen inn på UNESCOs liste over verdens kultur- og naturarvsteder som det eldste bevis på møtet mellom inuittene fra nordvest og nordboerne fra sørøst.

Byen har generelt et bevisst forhold til kulturhistorie, og ihensyntar gamle og verneverdige bygninger og gatemiljøer i sin byplanlegging.

## Referanser




## Eksterne lenker
* Qaqortup kommune
* Det gule bibliotek
* Historiske bilder av Hvalsø Kirkeruin
Koppskatt

**Koppskatt** (tysk Kopf, hode) var en personskatt som innkrevdes ofte med det samme beløpet per skattepliktig hode, uansett økonomisk betalingsevne. Skatten hadde dermed ingen fordelingseffekt. Koppskatten var mye utbredt i middelalderen, men er nå med unntak av Storbritannia forlengst gått ut av bruk i vestlige land. Den var brukt i Norge i 1891 som politisk virkemiddel for utvidelse av stemmeretten, som da knyttet til et census-system. 

I Norge ble sølvskatt og andre former for koppskatt krevd inn som en «engangsskatt» etter direktiv av 19. juni 1645 og flere ganger i 1680- og 90-årene. Fra 23. september 1762 til 14. november 1772 ble det innkrevd årlig koppskatt av alle unntatt militære («ekstraskatten»). Fra 1773 til 1782 ble koppskatten «frivillig», hver person skulle betale «etter evne».

I Storbritannia ble en koppskatt, *Community charge*, innført i 1989 (Skottland) og 1990 (England og Wales). Dette førte til kraftige reaksjoner, og utløste koppskattopptøyene. Det var planer om å innføre den også i Nord-Irland, men på grunn av opptøyene valgte man å ikke gjøre det. Fra 1993 ble den erstattet av *Council tax*, som selv om den er basert på et koppskattlignende prinsipp i langt større grad tar hensyn til forskjeller i inntekt og formue.

## Kilder
* «koppskatt», fra *[[Store norske leksikon]]*
* «koppskatt», fra *[[Det Norske Akademis ordbok]]*
Gloster Meteor

**Gloster Meteor** var RAFs første operative jetdrevne jagerfly.

Utviklingen av flyet begynte i november 1940 etter at turbojetmotoren ble funnet opp av den britiske ingeniøren Frank Whittle. Åtte prototyper ble produsert. I begynnelsen var flyet kjent som «Thunderbolt», men navnelikheten til Republic P-47 Thunderbolt gjorde at Gloster valgte å forandre navnet til «Meteor».

Gloster Meteor gjorde sin første testflyvning 5. mars 1943. Dette var ikke den første jetflyvningen i Storbritannia, den eksperimentelle Gloster E.28/39 hadde fløyet to år tidligere (15. mai, 1941).

Bevæpningen av flyet var fire Hispano 20 mm maskinkanoner. De senere variantene av Meteor ble utstyrt med katapultsete.

Det første operasjonelle flyet ble levert til RAF 12. juli 1944, og flyet så kamp for første gang 27. juli 1944 imot en tysk V-1. Meteoren møte aldri motstand fra Luftwaffe selv om den fløy oppdrag over Tyskland fra og med januar 1945.

Meteor var i bruk under Koreakrigen.

Produksjonen av flyet fortsatte frem til 1954, og nesten 3&nbsp;900 fly ble produsert. Meteor ble eksportert til Argentina, Australia, Belgia, Brasil, Frankrike, Egypt, Israel, Sverige og Syria.

## Spesifikasjoner

## Se også
*Messerschmitt Me 262

## Eksterne lenker
* Wings Palette-fargelegging
Frank Whittle

**Frank Whittle** (født 1. juni 1907 i Earlsdon i Coventry i England, død 9. august 1996 i Columbia i Maryland i USA) var en britisk oppfinner som sammen med Hans von Ohain blir regnet som oppfinneren av jetmotoren. Whittle fikk patent på sin turbojetmotor i 1930.

Allerede fra tidlig alder hadde Whittle stor interesse for fly, og han utmerket seg som pilot for det britiske flyvåpenet (RAF). Whittle giftet seg den 24. mai 1930 og etterhvert fikk han to sønner, David og Ian. I januar 1944 utnevnt til Ridder av Order of the British Empire (KBE). I 1948 pensjonerte han seg fra RAF på medisinsk grunnlag. I 1976 ble hans første ekteskap oppløst og han giftet seg med Hazel S. Hal fra USA. Whittle emigrerte til USA og året etter aksepterte han stillingen som forsker ved United States Naval Academy i Annapolis i Maryland. Han hadde denne stillingen frem til 1979. I august 1996 døde han av lungekreft i sitt eget hjem i Maryland. Han ble 89 år gammel.

I 1960 ble Whittle kreert til æresdoktor ved Norges tekniske høgskole.

## Referanser


## Litteratur
* James, Ioan (2010) *Remarkable Engineers : from Riquet to Shannon*, s. 170–173. Cambridge: Cambridge University Press. ISBN 9780521516211
Asunción

**Asunción** er hovedstaden i Paraguay. Byen har en befolkning på 520&nbsp;000 innbyggere og er hovedhavn og kulturelt senter for Paraguay. Omkring 30 % av landets befolkning bor i og omkring hovedstaden. 65 % av befolkningen er under 30 år gammel.

Asunción har i en årrekke vært rangert som verdens billigste hovedstad å bo i av Mercer Human Resource Consulting.

## Historie
Asunción er en av de eldste byene i Sør-Amerika, den ble grunnlagt 15. august 1537 under navnet *Nuestra Señora Santa Maria de la Asunción*. I 1732 foregikk det et opprør i byen, ledet av José de Antequera y Castro, som var en av de første opprørene imot det spanske kolonistyret. Etter Paraguays uavhengighet, har byet i sterk grad endret seg. Da Gaspar Rodríguez de Francia var president, ble veisystemet i landet utbygd og gater fikk navn. Under Carlos Antonio López' styre fant stor framgang sted, og en ny framskrittsorientert politikk ble gjennomført. Nye industrier ble innført, blant annet metallarbeid, og skoler ble åpnet. Etter López sin død, tok hans sønn Francisco Solano López over og ledet landet ut i den ødeleggende trippelalliansekrigen som varte i fem år (1865–70). Etter fredsslutningen var Asunción okkupert av brasilianske tropper fram til 1876. Mange historikere mener at denne krigen er årsaken til byens dårlige økonomi. Helt siden krigen har all økonomisk framgang gått trått.

## Bydeler
Bydelene i Asunción, som kalles «barrios», er offisielle territorielle områder.

## Galleri

Fil:Assunción by Felipe Méndez.jpg|Utsyn over Asunción
Fil:Paraguay-001.jpg|Asunción
Fil:Efificios en Asunción Paraguay.jpg|Asunción sentrum
|Asunción. Frimerket er Scott no. 711


## Referanser
Braveheart

***Braveheart*** er  et amerikanskprodusert episk middelalderdrama og krigsfilm fra 1995 basert på livet til den skotske frihetskjemperen William Wallace og hans rolle under Den skotske uavhengighetskrig. Hovedrollen som Wallace spilles av Mel Gibson, som også hadde ansvar for regien. Andre sentrale roller spilles av Sophie Marceau, Patrick McGoohan, Angus Macfadyen, Brendan Gleeson og Ian Bannen. Filmens manus er delvis basert på Blind Harrys lange episke dikt *The Wallace* fra ca. 1477. Både diktet og filmen avviker en del fra historiske fakta.

*Braveheart* ble godt mottatt av kritikerne og ble en moderat publikumssuksess. Den ble belønnet med fem Oscar, blant annet for beste film og for beste regi.

## Handling
I 1280 hadde Edvard I av England, kjent som «Longshank», okkupert store deler av Skottland, og hans harde styre fører til William Wallace sin far og brors død. Wallace blir fostret av sin onkel i utlandet og returnerer mange år senere til hjemlandet. Vel tilbake innleder han et forhold til sin barndomsvenninne Murron, og de gifter seg i hemmelighet for å unngå *[[jus primae noctis]]* som kong Edvard har proklamert, som et middel for å få has på en skotske selvstendighetstrangen. Men etter at Wallace angriper en gruppe engelske soldater som forsøker å voldta hans kone, kutter sheriffen strupen over på Murron uten at Wallace kan gjøre noe. Wallace tar en voldsom hevn og slakter ned hele den engelske garnisonen. Etter det får Wallace stadig flere tilhengere og det brygger opp til et voldsomt opprør mot Kong Edward og det engelske overherredømme. Wallace leder opprøret. Og med sitt store mot og edle hjerte kjemper han for frihet sammen med sine skotske horder av bønder.

## Om filmen

### Popularitet og økonomi
*Braveheart* ble en moderat publikumssuksess. Den innbrakte $213,2 millioner på verdensbasis, hvorav $75,6 millioner i USA. Den havnet på 12. plass over de mest innbringende filmene på verdensbasis i 1995 og på 18. plass i USA.

Produksjonsutgiftene var på 72 millioner dollar.

### Anmelderne
Filmen ble godt mottatt av kritikerne, noe som gjenspeiles i at den har fått 77 % på Rotten Tomatoes. Både Roger Ebert og Leonard Maltin gav den 3,5 av 4 stjerner.

*[[VG]]* og *[[Dagbladet]]* gav den terning tre, mens *[[Aftenposten]]* gav den fire. Nettstedet CINERAMA gav den terning fem i 2001 og skrev: «Mel Gibson lever seg virkelig inn i rollen som Wallace, og burde fått Oscar. Man er med han hele tiden, og det er mange nok personer med til at historien holder seg like frisk og engasjerende hele tiden».

### Priser
Den fikk fem Oscar-priser, blant annet i klassene for beste film og beste regi. Den ble nominert i ytterligere fem kategorier. Den ble også tildelt tre BAFTA, en Golden Globe (beste regi) og en Writers Guild of America.

### Annet
Skottland opplevde en merkbart økning i turistindustrien på grunn av filmen.

## Rolleliste

## Referanser


## Eksterne lenker
*
Ljubljana

**Ljubljana** (tysk *Laibach*, italiensk *Lubiana*) er hovedstaden i Slovenia og ligger i den sentrale delen av landet ved utløpet av elven Ljubljanica, mellom Alpene og Middelhavet. Den har  innbyggere (2017). Den er sete for et katolsk erkebispedømme og har et universitet.

## Historie
Selv om romerske bosetninger ble bygget i år 15 etter vår tidsregning, nevnes byen første gang i 1144 (ved sitt tyske navn *Laibach*) og 1146 (ved navnet *Luwigana*).

Etter å ha fått byrettigheter i 1220, kom Ljubljana under habsburgsk styre i 1335, ble bispesete i 1461 og utviklet seg til et slovensk kulturelt senter i løpet av senmiddelalderen. Det habsburgske styret ble bare avbrutt av Napoleonskrigene, da byen mellom 1809 og 1813 var hovedstad for de franske illyriske provinser. I 1821 var byen vertskap for Laibach-kongressen. Under østerriksk styre var den hovedstad for hertugdømmet Carniola/Krain.

Da Østerrike-Ungarn brøt sammen i 1918, ble byen sete for *Dravska [[banovina]]*. I april 1941 ble den okkupert og deretter innlemmet i Italia, og 23. februar 1942 ble den fullstendig inngjerdet med piggtråd og gjort til den største krigsfangeleiren i Europa.

Etter krigen ble den hovedstad i den jugoslaviske sosialistrepublikken Slovenia. Da Slovenia ble uavhengig i 1991 ble den landets hovedstad.

Ljubljana har blitt ødelagt av jordskjelv flere ganger. Etter jordskjelvet i 1511 ble byen gjenoppbygget i renessansestil, og etter at jordskjelvet i 1895 sterkt skadet byen, også i nyklassisistisk og jugendstil. Byens arkitektur er derfor idag ganske blandet. En rekke bygninger er også fra mellomkrigstiden, av den lokale arkitekten Jože Plečnik. Byen er velkjent for sitt vakre og godt bevarte bysentrum. Gamlebyen fremstår som svært italiensk, med mange kaféer ved elven og et varmt klima. Om sommeren finner forskjellige musikkarrangementer sted i gamlebyen og på borgen, og Ljubljana besøkes særlig av mange unge mennesker fra hele verden.

## Transport

, , og  går gjennom Ljubljana som er tre av seks europaveier i Slovenia.

## Vennskapsbyer
*  - Athen i Hellas *(siden 2000)*
*  - Beograd i Serbia *(siden 2003)*
*  - Bratislava i Slovakia *(siden 1967)*
*  – Brussel i Belgia *(siden 2004)*
*  – Chemnitz i Tyskland *(siden 1966)*
*  – Chengdu i Kina *(siden 1981)*
*  – Cleveland i USA
*  – Leverkusen i Tyskland *(siden 1979)*
*  – Mardin i Tyrkia *(siden 2003)*
*  – Moskva i Russland *(siden 2000)*
*  – Nottingham i Storbritannia *(siden 1963)*
*  – Parma i Italia *(siden 1964)*
*  – Pesaro i Italia *(siden 1964)*
*  – Ploče i Kroatia *(siden 1982)*
*  – Rijeka i Kroatia *(siden 1979)*
*  – Sarajevo i Bosnia-Hercegovina *(siden 2002)*
*  – Skopje i Nord-Makedonia
*  – Sousse i Tunisia *(siden 1969)*
*  – Tbilisi i Georgia *(siden 1977)*
*  – Wien i Østerrike *(siden 1999)*
*  – Wiesbaden i Tyskland *(siden 1977)*
*  – Zagreb i Kroatia *(siden 2001)*

## Referanser


## Eksterne lenker
*
Hanshan (dikter)

**Hanshan** (kinesisk: 寒山, pinyin: *Hánshān*) var en kinesisk dikter fra Tang-dynastiet. Hanshan regnes som forfatteren av en samling dikt (Han-shan-tzu shih). Den tidligste kjente utgaven kommer fra Sung-dynastiet. Samlingen består av et forord, 311 dikt av Han-shan og noen dikt av Shih-te. 

Personen Han-shan er antagelig mytologisk. Diktene er både i innhold og språk for sprikende til at det er sannsynlig at de er skrevet av bare en person. 

Skikkelsene Hanshan og Shih-te er brukt i zen-litteratur og som motiv i malerier. Personen Japhy Ryder (Gary Snyder) i Jack Kerouac's *Dharma Bums* oversetter Hanshan. Hanshan er oversatt til flere språk, det finnes bl.a. to fullstendige oversettelser til engelsk, en til fransk og en til norsk. I den første fullstendige norske utgivelsen som ble oversatt av Rune Ødegaard og Turi Lindalen i 2013, oversettes Hanshan til *Frostfjell*.

## Litteratur
* *The Collected Songs of Cold Mountain*, Red Pine, Copper Canyon Press 2000, ISBN 1-55659-140-3.
*Mair, Victor H. Journal of the American Oriental Society, Vol. 112, No. 2 (Apr., 1992). *Script and Word in Medieval Vernacular Sinitic.*
*Pulleyblank, Edwin G., *Linguistic Evidence for the Date of Hanshan*. in Mioa, Ronald C., ed. *Studies in Chinese poetry and poetics*, Vol I. (1978) San San Francisco: Chinese Materials Center.
*Suiter, John. Poets on the Peaks (2002) Counterpoint. ISBN 1-58243-148-5; ISBN 1-58243-294-5 (pbk)
* Kagel, Martin and Wallis, Glenn, "Wer war Han Shan? Buddhistische Denkfiguren bei Rolf Dieter Brinkmann." In: Karl-Eckhard Carius (ed.), *Rolf Dieter Brinkmann Schnitte im Atemschutz* (Rowohlt: München: text + kritik, 2008):  132-141.
* *Cold Mountain Poems & Notes (With Lost Poetry Notes)* by Xiang Chu (1997, 2000, 2010) ISBN 978-7101-01645-1

## Referanser


## Eksterne lenker
* Han-shan på norsk
Radioskugga

***Radioskugga*** er en svensk dramaserie som gikk på SVT fra 1995 til 1997. Serien handlet om en radio-DJ som flyttet fra Stockholm til den lille bygda Bakvatnet i Norrland for å etablere en ny radiokanal. Planene om å lage en kommersiell radiokanal for hele landsdelen gikk imidlertid i vasken, fordi bygda lå i radioskygge mellom de høye fjellene. Hovedpersonen ble likevel boende i det lille tettstedet. Hovedrollen ble spilt av Figge Norling. Serien ble produsert av Stefan Baron.

Serien hadde mye til felles med den amerikanske serien *[[Det gode liv i Alaska]]*.

## Referanser


## Eksterne lenker
*
Kwakwaka’wakw

**Kwakwaka'wakw**, også kjent som **kwakiutl**, er en gruppe urfolkstammer i Canada med noe over 2000 medlemmer. De lever på og ved Vancouverøya. De levde som fastboende fiskere og var dyktige treskjærere. Språket kwakwaka'wakw tilhører språkfamilien wakashan. Kwakwaka'wakw var blant de få stammene som lagde totempæler, som mange forbinder sterkt med urfolk. Stammene var kjent for store fester kalt potlatch.

## Eksterne lenker
*
Devil Doll

**Devil Doll** er et italiensk-slovensk band som ble startet i 1987 i Venezia og den slovenske hovedstaden Ljubljana. Flere av bandmedlemmene blir rekruttert gjennom en annonse med teksten «A man is the less likely to become great the more he is dominated by reason: few can achive greatness -and none in art-if they are not dominated by illusion.» *(«En mann har mindre sjanse for å bli stor om han blir dominert av [[fornuft]]en: få kan oppnå storhet -og ingen innenfor [[kunst]]en-om de ikke er dominert av [[Sansebedrag|illusjon]]er»). Bandet ble egentlig startet som to separate grupper av en ukjent musiker som går under navnet [[Mr. Doctor]], men ble senere slått sammen til en i Venezia. Både Mr. Doctor og resten av bandet er veldig lyssky og tar aldri intervjuer (i alle fall ikke Mr. Doctor). De fleste intervjuer og offentlige pressemeldinger har gått gjennom bandets fanklubb.

Musikkstilen Devil Doll spiller kan beskrives som en blanding av [[klassisk musikk]], [[teater]], [[progressiv rock]] og en god dæsj stemning fra en svarthvitt [[skrekkfilm]] fra [[1930-tallet]]. Sangene er lange, og en utgivelse inneholder derfor gjerne bare en sang. At gruppen er veldig inspirert av gamle filmer er noe man merker veldig lett gjennom tekstene og valget av bandnavn, ett navn som trolig er hentet fra [[Tod Browning]]s film [[The Devil Doll]] fra [[1936]]. Det går rykter om hovedpersonen selv Mr. Doctor jobber med nettopp film i dag.

==Diskografi==
*[[1988]] – *The Mark of the Beast* (aldri utgitt, finnes i ett eksemplar)
*[[1989]] – *The Girl Who Was...Death*
*[[1990]] – *Eliogabalus*
*[[1992]] – *Sacrilegium*
*[[1993]] – *The Sacrilege of Fatal Arms*
*[[1996]] – *Dies Irae''

Det første albumet Devil Doll laget har aldri blitt utgitt i offentlighet, da det var ett ønske fra Mr. Doctor om at det bare skulle finnes ett eksemplar av den, og det i hans besittelse. Det er derfor ikke bekreftet om den faktisk eksisterer eller ikke og den blir ofte utelatt fra offisielle diskografier.

I dag har man ikke hørt noe fra bandet siden 1997, i tiden rett etter de hadde gitt ut Dies Irae. Det spekuleres i om de er nedlagt eller om de bare sitter å venter på at tiden er inne for en ny utgivelse.

## Eksterne lenker
* 
* Mr.Doctor – Mexican Newsgroup
* Devil Doll forum
* The Devil Doll Website
Praktketsal

**Praktketsal** (vitenskapelig navn *Pharomachrus mocinno*) er en fugleart som lever i Mellom-Amerika fra Mexico til Panama. Den er hovedsakelig grønn, men med noen røde fjær. Halefjærene kan  bli opptil en meter lange. Praktketsalen er nasjonalfugl i Guatemala og var også en hellig fugl i Aztekerriket.

Myntenheten i Guatemala er oppkalt etter fuglen.

## Kilder
* Pharomachrus mocinno i Avibase 

## Eksterne lenker
*
Eremittfugl

**Eremittfuglen** (*Threskiornis solitarius*) er en utdødd art av ibiser. Den levde på øya Réunion i Indiahavet og var ikke flyvedyktig, siden arten ikke hadde naturlige fiender på øya. Eremittfuglen døde ut i 1746, som følge av at europeerne kom til øya.

Eremittfuglen ble lenge ansett å tilhøre  drontene, men tidlig på 2000-tallet ble det fastslått at dette var feil og at arten tilhørte ibisene. Det vitenskapelige navnet ble derfor endret fra *Raphus solitarius* til *T. solitarius*.

## Referanser


## Eksterne lenker
*
Solitærfugl

**Solitærfugl** (*Pezophaps solitaria*) er en nå utdødd art som tidligere ble plassert i drontefamilien. Ny forskning viser imidlertid at de såkalte drontene hører hjemme i duefamilien, der de er plassert i den tallrike underfamilien Raphinae.

Solitærfuglen levde på øya Rodrigues i Det indiske hav. Den var ikke flyvedyktig og hadde ingen naturlige fiender på øya.

Arten ble jaktet til utryddelse av sjøfolk. De siste fuglene ble trolig drept i 1790.

## Referanser


## Eksterne lenker
*
Johan Svendsen

**Johan Severin Svendsen** (1840–1911) var en norsk komponist og dirigent. Hans mest kjente verk er hans romanse for fiolin og orkester.

## Biografi
Allerede i sine tidlige komposisjoner fra studietiden i Leipzig viste han en overraskende modenhet når det gjaldt instrumentasjon og klangkombinasjoner. Om enn ikke i like stor grad som Edvard Grieg, var Svendsen inspirert av den norske folkemusikken. Han brukte for eksempel folketonemotiver da han skrev sine fire norske rapsodier.

Svendsen var blant de første europeiske dirigenter som oppførte verker av Tsjajkovskij som han kjente personlig og brevvekslet med.

Da Svendsen i 1883 ble kapellmester ved Det Kongelige Kapel i København lot det til at han mistet komposisjonslysten. Den krevende posten som 1. kapellmester levnet ham liten tid til komposisjon. Til tross for sporadiske småkomposisjoner i sine siste leveår, ble *Romanse*, Op. 26 for violin og orkester noe av det siste han skrev før han ble dirigent på heltid. Han grunnla kapelkoncertene i Odd Fellow-Palæet i København. I sitt annet ekteskap med den danske ballettdanserinnen Juliette Haase fikk han tre barn; kontrabassisten Johan Johan-Svendsen, Sigrid Johan-Svendsen og skuespilleren Eyvind Johan-Svendsen.

Svendsen arbeidet med en tredje symfoni. I 2007 fant dirigenten Bjarte Engeset skisser til en ufullendt Svendsen-symfoni i Det Kongelige Bibliotek i København. Deler av disse har senere blitt bearbeidet og orkestrert av Bjørn Morten Christophersen og ble urfremført av Bergen filharmoniske orkester under ledelse av Bjarte Engeset i februar 2011.

Han levde det meste av sitt liv i København i Danmark, men er begravet på æreslunden på Vår Frelsers gravlund i Oslo.

## Verk (utvalg)

* Strykekvartett a-moll, op. 1
* Strykekvintett C-dur, op. 5
* Strykeoktett A-dur, op. 3
* Symfoni nr. 1 D-dur, op. 4
* *[[Karneval i Paris]]* for orkester, op. 9
* *[[Zorahayda]]*, legende for orkester, op. 11
* Fest-polonaise for orkester, op. 12
* *[[Norsk Kunstnerkarneval]]* for orkester, op. 14
* Symfoni nr. 2 B-dur op. 15
* Norsk rhapsodi nr. 1 for orkester, op. 17
* Norsk rhapsodi nr. 2 for orkester, op. 19
* Norsk rhapsodi nr. 3 for orkester, op. 21
* Norsk rhapsodi nr. 4 for orkester, op. 22
* Romanse G-dur for fiolin og orkester, op. 26
* Polonaise nr. 2 D-dur for orkester, op. 28
* To svenske melodier for strykeorkester
* To islandske melodier for strykeorkester, op. 30
* Variasjoner over "I fjol gjet e gjeitin" for strykeorkester, op. 31
* Fiolinkonsert A-dur
* Cellokonsert D-dur
* Romeo og Julie - ouverturefantasi
* Sigurd Slembe - symfonisk innledning
* Andante funèbre
* Polonaise nr. 2 D-dur
* Foråret kommer - festballett
* Venetiansk serenade - sang
* Violen - sang

## Priser og hedersbevisninger (utvalg)
* 1905 – medlem av det svenske Kungliga Musikaliska Akademien

## Se også
* Johan Svendsens vei (for flere gater i Norge oppkalt etter ham)

## Referanser


## Eksterne lenker
* 
* 
*  
*  Noter og Musikkmanuskripter av Johan Svendsen i Nasjonalbiblioteket
Lena

**Lena** kan vise til:

* Lena (jentenavn)
* Lena (tettsted) &ndash; tettsted i Oppland
* Lenaelva &ndash; elv i Oppland
* Lena (elv i Russland) &ndash; elv i Sibir
* Lena (rollefigur) &ndash; figur fra filmen *Døden på Oslo S*, senere parodiert av Harald Eia
* Lena (sang) &ndash; sang med tekst og melodi av Kjell Karlsen som ble nr. 2 i den norske finalen i Melodi Grand Prix i 1969
Storebælt

**Storebælt** er sundet mellom de danske øyene Fyn og Sjælland. Sundet har en maksimal dybde på 60 meter. Storebæltbroen forbinder Fyn (Nyborg) med Sjælland (Korsør) via Sprogø og erstatter tidligere bil- og togferger.
Wikibøker

**Wikibøker**, også kalt **Wikibooks** (engelsk), er et Wikimedia-prosjekt sentrert rundt digitale fagbøker. Dets formål er å skrive fagbøker om forskjellige tema etter wiki-teknikken. Den norske versjonen av Wikibooks, Wikibøker, ble startet den 27. juli 2004, mens selve prosjektet har eksistert siden 10. juli 2003.

## Wikijunior
Wikijunior er et underprosjekt til Wikibøker som spesialiserer seg på barnebøker. Prosjektet består både av et magasin og en nettside, og utvikles per 2025 på arabisk, bengali, dansk, engelsk, finsk, fransk, italiensk, japansk, spansk og tysk.

## Se også
* Prosjekt Gutenberg
* Prosjekt Runeberg
* Google Books

## Eksterne lenker
* 
*  Wikijunior
Haakon (andre betydninger)

**Haakon** kan sikte til:
* Haakon Magnus av Norge (f 1973), Norges kronprins 
* Haakon, et mannsnavn
* Mack Haakon, et ølmerke

## Se også
* Kong Haakon, liste over norske konger med navnet Håkon eller Haakon
Husvandrer

* *[[Tradescantia pallida]]*
* *[[Tradescantia virginiana]]*
* *[[Tradescantia zebrina]]*

**Husvandrer** er et norsk navn på potteplanter i slekten *Tradescantia* i dagblomstfamilien. De er slyngplanter som sjelden blomstrer, men heller formerer seg ved hjelp av avleggere. Den er svært lett å formere, for alt man trenger å gjøre er å sette en bit av planten i fuktig jord. Vanligst er artene *Tradescantia fluminensis* og *Tradescantia zebrina*. Førstnevnte er en alvorlig ugressplante i subtropiske strøk, særlig i Australia. Tidligere ble planten kalt *vandrejøde*. Navnet har planten fått fordi folk har gitt hverandre avleggere, og på den måten har planten «vandret» fra hus til hus.

## Eksterne lenker
*
Dagliljeslekta

* *[[Hemerocallis aurantiaca]]*
* *[[Hemerocallis citrina]]*
* *[[Hemerocallis fulva]]*

**Daglilje** (*Hemerocallis*) er en gammel hageplante i det som nå oppfattes som en underfamilie i familien Xanthorrhoeaceae.

## Eksterne lenker
*
2000-tallet

**2000-tallet** kan vise til:

* Årene 2000–2999, nesten samme periode som det 3. årtusen (2001–3000)
* Årene 2000–2099, nesten samme periode som det 21. århundre (2001–2100)
* Årene 2000–2009, nesten samme periode som det 1. desenniet av det 21. århundre (2001–2010)
Aachen

**Aachen** er en by i den tyske delstaten Nordrhein-Westfalen på grensen til Belgia og Nederland.  Byen er en del av byregion Aachen, og den vestligste byen i Tyskland. Om lag fem kilometer sørvest for bysentrum ligger Vaalserberg, et grensepunkt mellom Tyskland, Nederland og Belgia.

Aachen er bispesete (Bistum Aachen). Sentralt i byen finnes Aachenkatedralen, som i 1978 ble oppført på UNESCOs liste over verdens kulturarv.

Rheinisch-Westfälische Technische Hochschule er et av de viktigste studiestedene for tekniske studier. En hel industri av programvare- og maskinvareprodusenter har vokst opp rundt dette universitetet.

## Historie

Romerne døpte de varme svovelkildene på stedet *Aquis-Granum*. Det finnes flere teorier om navnet *Granum*, men det er nå allment akseptert at det kommer av den keltiske guden for vann og helse.

Etter romertiden ble byen forlatt inntil nærmere 800-tallet, da det ble nevnt under navnet *Aquis villa*. I 768 kom Karl den store til Aachen for første gang. Han likte stedet og bygget et slott der tyve år etter. Aachen ble deretter hovedstaden i Karl den stores rike. Slottskapellet ble senere til Aachenkatedralen. Karl den store tilbrakte mesteparten av sine vintre her mellom 800 og sin død i 814. Han ble også gravlagt her.

I 936 ble Otto I kronet til konge i domen. Fra da av og 600 år fremover ble de tysk-romerske konger, 30 med unntak av fire kronet i domen. Den siste kroningen var Ferdinand I i 1531. I middelalderen var Aachen en av de største byene i det tysk-romerske riket. Aachen forble en fristad under det tysk-romerske riket.

Etter trettiårskrigen hadde byen bare regional betydning. I 1880 hadde byen  innbyggere og var et jernbaneknutepunkt.

Aachen ble hardt skadet under andre verdenskrig. 21. oktober 1944 ble Aachen den første tyske byen som ble inntatt av allierte tropper.

Domen er byens hovedattraksjon, den er blant annet nevnt på UNESCOs liste over verdens kulturarv.

Den internasjonale Karlsprisen deles ut i Aachen. I 1994 ble prisen tildelt Gro Harlem Brundtland.

Aachen Germany Imperial-Cathedral-01.jpg|Aachenkatedralen.
Aachen BW 2016-07-09 11-56-24.jpg|Aachens rådhus.
RWTH_Aachen_Hauptgebäude.jpg|Hovedbygningen ved RWTH Aachen fra 1870.

## Referanser


## Eksterne lenker
* 
* Kart
* ASEAG (buss) (på tysk)
* RWTH Aachen
Henri Cartier-Bresson

**Henri Cartier-Bresson** (født 22. august 1908 i Chanteloup-en-Brie, død 2. august 2004 i Céreste) var en fransk fotograf og kunstner. Han regnes som en av fotojournalismens pionerer. Sammen med Robert Capa, George Rodger og David Seymour grunnla han fotobyrået Magnum.

Cartier-Bresson  var kjent for sitt øye for gode geometriske komposisjoner. Dette, og hans egenskap til å ta et bilde på *det avgjørende øyeblikket*, gjorde han verdensberømt.

## Liv og virke
### Bakgrunn
Cartier-Bresson, det eldste av fem søsken, vokste opp som sønn av en velstående tekstfabrikant i Normandie og i Paris. Der gikk han på Lycée Condorcet, uten å ta slutteksamen. Som tenåring ble han imponert av fotografiene til Martin Munkácsi, og etter å ha studert kunst hos André Lhote i Paris (1927-1928) og engelsk litteratur og malerkunst i Cambridge (1929), vendte han interessen mot fotografi. 

### Fotograf
I 1931 reiste han til Vest-Afrika, der han ble meget interessert i jagd. Der tok han også noen bilder med et Brownie-kamera, men han startet sin fotografkarriere for alvor i 1932 da han kjøpte et 35-mm Leica-kamera. Han brukte for det meste et 50&nbsp;mm objektiv, men noen ganger også et 90mm-objektiv. Han brukte ikke stativ, blits, lyskaster. Med dette utstyret fanget han motiver fra den spanske borgerkrig, andre verdenskrig, India, Kina og så videre.

Et av hans mest kjente fotografier er et bilde han tok i 1932 på baksiden av en jernbanestasjon i Paris. Bakken der var dekket av vann og akkurat idet han tok bildet hoppet en mann fra en stige som lå i vannet. Det helt spesielle med dette bildet var at i bakgrunnen kan man se en plakat som viser en figur som har den samme posituren som mannen som hopper fra stigen. På plakaten kan man også se navnet «Railowsky». Navnet blir et ordspill på jernbanestasjonen i bakgrunnen og stigen i vannet som ligner en jernbaneskinne.

Ved utbruddet av andre verdenskrig gjorde han en kort tid tjeneste i den franske hæren. Under slaget om Frankrike ble han tatt til fange av tyskerne. Et fluktforsøk mislyktes, men ved andre fosøk kom han seg fri og var aktiv i motstandsbevegelsen inntil krigens slutt.

Det var ikke alltid det var historiske begivenheter som Cartier-Bresson hadde interesse av å fange. Under en kroningsseremoni i Storbritannia var han ikke interessert i selve kroningen, men heller av menneskene som så på.

Mot slutten av livet sitt fotograferte Cartier-Bresson nesten ikke, og fokuserte på tegning istedenfor.

I 2003 ble det startet en stiftelse og en fotografi-pris i hans navn.

Han døde i Céreste i Frankrike 2. august 2004, mindre enn tre uker før han ville fylt 96 år.

## Referanser


## Eksterne lenker
* 
* 
*  Henri Cartier-Bresson Society  
*  The Decisive Moment – Cartier-Bressons mest sentrale verk.
Adolphe Sax

**Antoine Joseph Adolphe Sax** (født 6. november 1814 i Dinant i Belgia, død 7. februar 1894 i Paris) var en belgisk instrumentmaker og klarinettist, mest kjent for oppfinnelsen av saksofonen.

## Liv og virke
### Bakgrunn
Sax ble født i Dinant i Belgia. Hans far, Charles Joseph Sax, var også instrumentmaker. Adolphe begynte å lage sine egne instrumenter i veldig ung alder.

### Instrumentmaker
Etter at han ble ferdig på skolen begynte Sax å eksperimentere med nye instrumenter. Hans første oppfinnelse, omkring 1840, var en forbedring av bassklarinetten, kalt *clarinette-bourdon*, en tidlig variant av kontrabassklarinetten.
I 1841 flyttet han til Paris og begynte å jobbe på nye instrumenter, som ble vist frem der i 1844. Selv om Sax ikke hadde funnet opp disse instrumentene selv, var de så overlegne i forhold til konkurrentenes at de ble kjent som «saxhorn».

På denne tiden jobbet han med det instrumentet som han er best kjent for, saxofonen. Det ble presentert for verden for første gang på en utstilling i Brussel i 1841. I redsel for at andre musikere skulle kopiere instrumentet turde han ikke vise det frem og spilte bare et kort musikkstykke bak et skjermbrett. Komponisten Hector Berlioz skrev positivt om det nye instrumentet i 1842, men det ble ikke patentert før i 1846.

Til verdensutstillingen i Paris i 1855 ble instrumentet formelt presentert for publikum av Adolphe Sax og dette ble et av utstillingens mest populære objekter. Det var disse instrumentene som gjorde ham kjent og sikret han en lærerjobb ved Paris Conservatoire. Han underviste i saksofonspill og i bruken av andre instrumenter som han selv hadde utviklet. Fra 1858 var Sax direktør for sceneorkesteret ved Pariseroperaen.

Rivaliserende instrumentmakere angrep hans patents legitimitet og førte langvarige og kostbare rettsprosesser mot Sax og hans selskap. Han ble drevet inn i bankerott i 1856 og igjen i 1873.

Han døde helt utarmet i 1894 i Paris og ble begravet på Cimetière de Montmartre.

## Referanser

## Litteratur
* *Adolphe Sax*, Malou Haine, Editions Université Bruxelles, Bruxelles, 1980
* *Sax, Mule & Co*, Jean-Pierre Thiollet, H & D, Paris (ISBN 2-914266-03-0)
*
Sandeltrefamilien

* *[[Santalum]]*
* *[[Thesium]]*
* *[[Viscum]]*

**Sandeltrefamilien**  eller **trådurtfamilien** (Santalaceae) er en plantefamilie av løvtrær i ordenen Santalales. Den inneholder 45 slekter med om lag 1&nbsp;000 arter, med kjente arter som sandeltre og misteltein. Flere av artene er parasittiske på andre trær.

## Slekter og arter
Av de viktigste slektene og artene kan nevnes:

* *[[Sandeltreslekten]] (Santalum)*
** *[[Santalum acuminatum]]* («Desert Quandong», «Sweet Quandong») — Australia
** *[[Sandeltre]] ([[Santalum album]])* («Indian Sandalwood», «White Sandalwood», «Chandana») — India, Indonesia, nordlige Australia
** *[[Santalum ellipticum]]* («Coast Sandalwood») — Hawaii
** *[[Santalum fernandezianum]]* — Juan Fernández-øyene
** *[[Santalum freycinetianum]]* — Hawaii
** *[[Santalum haleakalae]]* — Hawaii
** *[[Santalum lanceolatum]]* («Northern Sandalwood») — Australia
** *[[Santalum murrayanum]]* («Bitter Quandong») — Australia
** *[[Santalum obtusifolium]]* — Australia
** *[[Santalum paniculatumiculatum]]* — Hawaii
** *[[Santalum salicifolium]]* («Willowleaf Sandalwood»)
** *[[Santalum spicatum]]* («Australian sandalwood») — Australia
* Trådurtslekten *(Thesium)*
** Trådurt *(Thesium alpinum)*
** Pontisk trådurt *(Thesium ebracteatum)*
* Mistelteinslekten *(Viscum)*
** Misteltein *(Viscum album)*
* *[[Acanthosyris]]*
* *[[Amphorogyne]]*
* *[[Antholobus]]*
* *[[Arceuthobium]]*
* *[[Arjona]]*
* *[[Austroamericium]]*
* *[[Buckleya]]*
* *[[Cervantesia]]*
* *[[Choretrum]]*
* *[[Cladomyza]]*
* *[[Colpoon]]*
* *[[Comandra]]* («Bastard Toadflax»)
* *[[Daenikera]]*
* *[[Dendromyza]]*
* *[[Dendrophthora]]*
* *[[Dendrotrophe]]*
* *[[Dufrenoya]]*
* *[[Elaphanthera]]*
* *[[Exocarpos]]*
* *[[Geocaulon]]*
* *[[Ginalloa]]*
* *[[Jodina]]*
* *[[Korthalsella]]*
* *[[Kunkeliella]]*
* *[[Leptomeria]]*
* *[[Mida]]*
* *[[Myoschilos]]*
* *[[Nanodea]]*
* *[[Nestronia]]*
* *[[Notothixos]]*
* *[[Okoubaka]]*
* *[[Omphacomeria]]*
* *[[Osyridocarpos]]*
* *[[Osyris]]*
* *[[Phacellaria]]*
* *[[Phoradendron]]*
* *[[Pyrularia]]* («Buffalo Nut»)
* *[[Quinchamalium]]*
* *[[Rhoiacarpos]]*
* *[[Scleropyrum]]*
* *[[Spirogardnera]]*
* *[[Thesidium]]*

## Eksterne lenker
*
Antwerpen (andre betydninger)

**Antwerpen**  kan sikte til:

* Antwerpen – bykommune i Belgia
* Antwerpen (provins) – Flandern og Belgias nordligste provins
* Markgrevskapet Antwerpen – eldre navn på området
* Antwerpen skjegghøns
Holurtfamilien

Se teksten

**Holurtfamilien**, også kalt **pipeurtfamilien**  (Aristolochiaceae) er en plantefamilie i ordenen Piperales. Den omfatter ca. 480 arter fordelt på 7 planteslekter. Muligens omfatter den også arten *[[Lactoris fernandeziana]]*, som tradisjonelt har vært klassifisert som en helt egen familie – Lactoridaceae.

## Taksonomi
Følgende 7 slekter, med noen av de tilhørende artene, hører til denne familien:
* Familie **Holurtfamilien** *(Aristolochiaceae)*
** *[[Apama ]]*
** Holurtslekta (*Aristolochia*)
** *[[Asarum  ]]*
** *[[Euglypha ]]*
** *[[Holostylis ]]*
** *([[Lactoris ]])*
*** *([[Lactoris fernandeziana]])*
** *[[Saruma ]]*
** *[[Thottea]]*
** *[[Hexastylis]]*

## Eksterne lenker
*
Leddbladfamilien

se teksten

**Leddbladfamilien** (Zygophyllaceae) er en familie av planter som i APG III-systemet regnes til ordenen Zygophyllales.

De er ett- eller flerårige urter, busker og trær. Leddknutene er ofte oppsvulmet. Bladene er som regel motsatte og likefinnete. De parvise akselbladene er ofte omdannet til torner. Blomstene er som regel femtallige med 5–15 pollenbærere som sitter i kranser med 5 i hver. Frukten er som regel en kapsel. 

Leddbladfamilien er utbredt i tropiske til varmt tempererte strøk over hele verden og mangler kun i nordlige deler av Eurasia og Nord-Amerika. De vokser helst i ørken og på andre tørre steder. C<sub>4</sub>-fotosyntese er kjent i slektene *[[Kallstroemia]]* og *[[Zygophyllum]]*.

Fruktene til *[[Balanites aegyptiaca]]* brukes omtrent som dadler. Trærne i slekta *[[Guaiacum]]* har en tung, harpiksrik kjerneved, som kalles pokkenholt. Guajakolje fremstilles fra veden til *[[Bulnesia sarmientoi]]*. Andre kjente arter er kreosotbusk (*Larrea tridentata*), tiggernøtt (*Tribulus terrestris*), *[[Fagonia cretica]]* og *[[Zygophyllum fabago]]*.

## Tidligere systematikk
Slekta *[[Krameria]]* ble i Cronquist-systemet regnet til en egen familie Krameriaceae, som ble antatt å være beslektet med blåfjærfamilien. Fylogenetiske studier tyder på at *Krameria* er søstergruppen til Zygophyllaceae, og i APG II-systemet kunne *Krameria* valgfritt inkluderes i Zygophyllaceae. *Krameria* har lite til felles med Zygophyllaceae, og i APG III er den igjen regnet til en egen familie.

De tre slektene *[[Nitraria]]*, *[[Peganum]]* og *[[Tetradiclis tenella|Tetradiclis]]* ble av Cronquist regnet til Zygophyllaceae, mens Takhtajan plasserte dem i egne familier i Zygophyllales. Molekylærgenetiske undersøkelser viser at de ikke er nært beslektet med Zygophyllaceae, og de tilhører nå familien Nitrariaceae i Sapindales.

Slekta *[[Balanites]]* er spesiell og ble i Takhtajan-systemet regnet til en egen familie, Balanitaceae. Fylogenetiske studier viser derimot at slekta tilhører underfamilien Tribuloideae i leddbladfamilien.

## Delgrupper

Følgende inndeling følger Sheahan & Chase (2000).
* underfamilie Morkillioideae
** *[[Morkillia]]*
** *[[Sericodes]]*
** *[[Viscainoa]]*
* underfamilie Tribuloideae
** *[[Balanites]]*
** *[[Kallstroemia]]*
** *[[Kelleronia]]*
** *[[Neoluederitzia]]*
** *[[Sisyndite]]*
** *[[Tribulopis]]*
** *[[Tribulus]]*
* underfamilie Seetzenioideae
** *[[Seetzenia]]*
* underfamilie Larreoideae
** *[[Bulnesia]]*
** *[[Guaiacum]]*
** *[[Larrea]]*
** *[[Metharme]]*
** *[[Pintoa]]*
** *[[Porlieria]]*
* underfamilie Zygophylloideae
** *[[Augea]]*
** *[[Fagonia]]*
** *[[Melocarpum]]*
** *[[Roepera]]*
** *[[Tetraena]]*
** *[[Zygophyllum]]*

## Litteratur
* 
* 
* 
* 
* 
* 
* 

## Eksterne lenker
* 
* Family Zygophyllaceae , fra: *Flowers in Israel*.
Solrosefamilien

* *[[Cistus]]*
* *[[Crocanthemum]]*
* *[[Fumana]]*
* *[[Halimium]]*
* *[[Solroseslekta|Helianthemum]]*
* *[[Hudsonia]]*
* *[[Lechea]]*
* *[[Pakaraimaea dipterocarpacea|Pakaraimaea]]*
* *[[Tuberaria]]*

**Solrosefamilien** (Cistaceae) er en plantefamilie i ordenen Malvales. Den omfatter 175–200 arter fordelt på åtte slekter.

De er busker eller urter med enkle, filthårede, som regel motsatte blad. Noen har akselblad, mens andre mangler dem. Blomstene er tvekjønnede og sitter enten alene eller i klaser. Frukten er en kapsel som deler seg i tre, fem, seks eller ti deler. 

Artene i solrosefamilien vokser helst på tørre, solrike steder. Mange av artene kan danne mykorrhiza med sopper i slekten *[[Ekte trøfler|Tuber]]*. Frøene tåler sterk varme og spirer raskt etter brann. Solrosefamilien er derfor viktig i økosystemer med hyppige branner, som maquis og garrigue. 

Solrosefamilien er rikest utviklet i middelhavslandene der slektene *[[Cistus]]*, *[[Fumana]]*, *[[Halimium]]*, *[[Solroseslekta|Helianthemum]]* og *[[Tuberaria]]* forekommer. Noen arter i disse slektene finnes også lenger nord i Europa, østover inn i Sentral-Asia og sørover i det store ørkenbeltet. Tre slekter, *[[Crocanthemum]]*, *[[Hudsonia]]* og *[[Lechea]]*, finnes i de tempererte delene av Nord-Amerika. Noen få arter vokser lenger sør i Amerika til Chile og Argentina. I Øst-Asia mangler de helt.

Pollenfunn fra pionervegetasjonen etter istidens slutt har lenge vært kjent, men levende solroser ble først i 2002 funnet i Norge. To forekomster av solrose (*Helianthemum nummularium*) er nå kjent fra Jeløya utenfor Moss.

Genetiske og morfologiske data viser at Cistaceae er en naturlig gruppe. I Cronquist-systemet ble familien plassert i Violales, men i nyere systematikk regnes den til Malvales. De nærmeste slektningene er de tropiske trærne i familiene Dipterocarpaceae og Sarcolaenaceae.

Det søramerikanske treet *[[Pakaraimaea dipterocarpacea]]* ble tidligere regnet til Dipterocarpaceae, men har vist seg å være søsterarten til solrosefamilien i tradisjonelt omfang. I APG IV-systemet er *Pakaraimaea* inkludert i solrosefamilien.

## Galleri

Pinebarren frostweed (Helianthemum corymbosum) (8429639616).jpg|*Crocanthemum corymbosum*
Malvales - Cistus ladanifer - kew 1.jpg|*[[Cistus ladanifer]]*
Fumana procumbens (Nadelröschen) IMG 20995.JPG|Gotlandssolrose (*Fumana procumbens*)
Halimium halimifolium Corse0.jpg|*Halimium halimifolium*
Hudsonia montana.jpg|*Hudsonia montana*
Tuberaria guttata01.jpg|*[[Tuberaria guttata]]*


## Litteratur
* 
* 
* 
* 
* 
* 
* 

## Eksterne lenker
*
Frankeniafamilien

* *[[Frankenia]]*

**Frankeniafamilien** (Frankeniaceae) er en plantefamilie i nellikordenen, (Caryophyllales). Den omfatter ca. 90 arter fordelt på 4 planteslekter.

## Kjente slekter
* *Frankenia*

## Eksterne lenker
*
Bladliljefamilien

**Bladliljefamilien** (Hostaceae) var en plantefamilie i Takhtajan-systemet. Den omfattet tolv arter fordelt på tre planteslekter, blant annet bladlilje (*Hosta*). Disse plantene regnes nå til underfamilien Agavoideae i aspargesfamilien.

## Litteratur
* 
*